Diari Oficial de la Generalitat Valenciana


Sumari del DOGV 9131, del 20-07-2021 (2021/7778)

RESOLUCIÓ de 14 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es dona publicitat del tràmit administratiu de concessió de l'ajuda a les associacions de protecció i defensa dels animals per a l'exercici 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9131

Data del DOGV
:   20-07-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7778


Data del document
:   14-07-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 14 de juliol de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es dona publicitat del tràmit administratiu de concessió de l'ajuda a les associacions de protecció i defensa dels animals per a l'exercici 2021. [2021/7778]  
L'Ordre de 22 de desembre de 2006, de la Conselleria d'Agricultura, Pesca i Alimentació (DOGV 5418, 30.12.2006), regula i estableix les ajudes a les associacions de protecció i defensa dels animals (ordre de bases). Per a l'exercici 2021 s'han convocat, mitjançant la Resolució de 17 de març de 2021, de la consellera d'Agricultura, Desenvolupament Rural, Emergència Climàtica i Transició Ecològica, les ajudes a les associacions de protecció i defensa dels animals per a l'exercici 2021 (DOGV 9046, 23.03.2021).  
En l'apartat segon i tercer de l'annex de l'ordre de bases es fixen els beneficiaris i despeses subvencionables. Així mateix, en l'apartat quart s'estableix la quantia de les subvencions i els criteris de preferència.  
  
Instruït el procediment de concessió de subvencions en el Servei de Producció i Sanitat Animal, tal com disposa l'apartat sisé de l'ordre esmentada.  
Vist l'apartat tercer de la Resolució de 17 de març de 2021, de convocatòria, i d'acord amb la Llei 4/2020, de 30 de desembre, de pressupostos de la Generalitat per a l'exercici 2021, l'import total és de:  
  
- 150.000,00 - per a les actuacions contemplades en el paràgraf a de l'apartat segon de l'annex de l'Ordre de 22 de desembre de 2006,  
  
- 60.466,22 - per a les actuacions contemplades en el paràgraf b, de l'apartat segon de l'annex de l'Ordre de 22 de desembre de 2006,  
Tenint en compte la limitació plantejada en l'apartat quart de l'ordre reguladora, del 60 % del cost global pressupostat, per al conjunt de les activitats compreses en el paràgraf a de l'apartat segon, i del 80 % del cost global pressupostat per a les inversions compreses en el paràgraf b de l'apartat segon, així com les quanties màximes establides, que ascendeixen a 7.200 - per a les activitats assenyalades en el paràgraf a de l'apartat segon i de 12.000 - per a les activitats assenyalades en el paràgraf b de l'apartat segon.  
Per a les activitats compreses en el paràgraf a de l'apartat segon de l'ordre de bases, s'han presentat un total de 63 sol·licituds. El crèdit disponible permet atendre 28 dels expedients que compleixen els requisits establits: des de Soc. Valenciana Protectora d'Animals i Plantes, amb CIF P62791479, fins a Asoc. Prot. Animals Aldea Felina Dénia, amb CIF J83071632, havent sigut minorat aquest últim per falta de crèdit, i amb la limitació de l'ordre reguladora a 7.200 ?, com a subvenció màxima a rebre per les inversions enquadrades en el paràgraf a, tot això segons l'apartat quart de l'esmentada ordre de bases.  
  
De la totalitat de sol·licituds presentades, 1 ha sigut denegada per no reunir els requisits de beneficiari segons l'apartat tercer de l'ordre de bases, 6 per haver sigut presentades una vegada finalitzat el termini de sol·licituds, 21 expedients per falta de crèdit i altres 7 expedients s'han donat per desistits de la petició per no haver esmenat per no haver aportat la documentació requerida en el termini establit.  
Per a les activitats compreses en el paràgraf b de l'apartat segon de l'ordre de bases, s'han presentat un total de 8 sol·licituds. El crèdit disponible permet atendre els 8 expedients que compleixen els requisits establits: des de Soc. Valenciana Protectora d'Animals i Plantes, amb CIF R57939587, fins a Assoc. Protectora de Cavalls El Chaparral, amb CIF O21401943 i amb la limitació de l'ordre reguladora a 12.000 ?, com a subvenció màxima a rebre per les inversions enquadrades en el paràgraf b, tot això segons l'apartat quart de l'esmentada ordre de bases.  
  
Vista la proposta de l'òrgan col·legiat de data 23 de juny de 2021, resolc:  
  
Primer  
Concedir l'ajuda per:  
- L'apartat a a les 28 associacions que compleixen els requisits exigits per la normativa, i que s'esmenten amb els seus expedients des de Soc. Valenciana Protectora d'Animals i Plantes, amb CIF T37573607, fins a Assoc. Prot. Animals Aldea Felina Dénia, amb CIF I08773270, segons annex 3a, Llistat de sol·licituds d'ajuda 2021 concedides (inclòs minorat), per un import total de 150.000,00 - corresponent a l'import pressupostat en l'exercici 2021, amb càrrec a la línia S1792000.  
  
- L'apartat b a les 8 associacions que compleixen els requisits exigits per la normativa, i que s'esmenten amb els seus expedients des de Soc. Valenciana Protectora d'Animals i Plantes, amb CIF Z08607552, fins a Assoc. Protectora de Cavalls El Chaparral, amb CIF E24680221, segons annex 3b, Llistat de sol·licituds d'ajuda 2021 concedides, per un import total de 55.468,60 ?, dels 60.466,22 corresponents a l'import pressupostat en l'exercici 2021 amb càrrec a la línia S8465000.  
  
  
Segon  
Denegar l'ajuda per l'apartat a als 28 expedients, que s'esmenten amb els seus expedients des d'Apad - Assoc. Protectora de Dénia, amb NIF C61411170, fins a Stat. Protectora d'Animals de Benidorm-Marina Baixa, amb NIF C53847524, segons annex 4a. llistat de sol·licituds d'ajuda 2021 DENEGADES, pels motius indicats en l'apartat d'observacions.  
  
Tercer  
Tindre per desistits els 7 sol·licitants dels expedients indicats a continuació per no haver sigut esmenats:  
  
Núm. Expedient Sol·licitant CIF/NIF  
1 2021/MPT/VSC/00917 Prot. Felina Hogar Feliz O94570602  
2 2021/MPT/VSC/00824 Associació Felina Isis U37773167  
3 2021/MPT/VSC/00168 Assoc. Colònies Felines Refelbunyol P06709146  
4 2021/MPT/VSC/00035 Associació Animalista Tavernes H30504595  
5 2021/MPT/VSC/00552 Felcan S96452978  
6 2021/MPT/VSC/00865 Hovar - Assoc. Hondon Valley Animal Recue P77784607  
7 2021/MPT/VSC/00486 Assoc. Prot. d'Animals La Vall d'Albaida Q07621890  
  
  
Tant les despeses com les inversions seran realitzades i justificades davant l'Administració fins al 15 d'octubre de l'exercici 2021, mitjançant compte justificatiu, que inclourà la declaració de les activitats realitzades i el seu cost amb el desglossament de cadascuna de les despeses incorregudes, i s'hi adjuntaran les factures de tercers corresponents a aquestes, així com els justificants bancaris de pagament.  
Aquest acte és definitiu en via administrativa, i contra aquest podrà interposar-se potestativament un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de la seua notificació, o impugnar-se directament davant l'ordre jurisdiccional mitjançant la interposició d'un recurs contenciós administratiu en el termini de dos mesos a partir de l'endemà de la seua notificació davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE 167, 14.07.1998).  
  
València, 14 de juliol de 2021.- El director general d'Agricultura, Ramaderia i Pesca (p. d. Ordre de 22.12.2006, DOGV 5418): Antonio Quintana Martínez.